wannaphong/clean_thaiwikipedia huggingface dataset:
# อเนกประสงค์
"'''อเนกประสงค์" (อังกฤษ : Anekprasong) เป็นวงดนตรี แนว ป๊อบ ร็อก โดยปัจจุบันสังกัดค่าย Crispy Sound

 ประวัติ 

อเนกประสงค์ คือวงดนตรีแนวร็อคที่เกิดขึ้นจากการรวมตัว ของนักดนตรีอาชีพที่เล่นตามผับ ในจังหวัดพิษณุโลก จากการนำทีม ของ "บอล" (นักร้องนำ) ที่สานต่อความฝันที่เคยได้ตังใจไว้ เมื่อ 8 ปี ก่อนหน้านี้ 		อเนกประสงค์ ก่อตั้งเมื่อปี 2549 เริ่มเล่นที่ แรก คือ "ร้านสนุกนึก" ผับชื่อดัง ในจังหวัดพิษณุโลก ผู้ก่อตั้งรุ่นแรก จะมีบอล(ร้องนำ) และ อุ้ม (กีต้าร์) กับ วิว (เบส) ที่เป็นเสาหลักของ อเนกประสงค์ ต่อมา ก็มีการเปลี่ยนแปลง มาตลอดในการเล่น ดนตรีอาชีพ กลางคืน จน มาถึง 1 ธันวาคม 2555 กับการเปลี่ยนแปลงวง ในเซท ปัจจุบัน นำทีม โดย บอล(ร้องนำ) , ดุ๊ก (เบส) , กั้ง(กีต้าร์) และ จิ๊ฟ (กลอง) ได้รวมตัวกันทำเพลง ขึ้น เพลงแรก ชื่อว่า "โลกกลม" ซึ่งแต่งโดย อุ้ม มือกีต้า คนก่อตั้งวงในยุคแรก ทำให้ เราทั้ง 4 คน ได้เป็นจุดเริ่มต้นของการทำเพลง จากนั้น ก็ได้ทำเพลงต่อ โดยการที่ ทุกคนช่วยกันคิดที่จะทำเพลงในทางที่ตัวเองชอบ จึงได้เพลง "อดีต" มาอีก 1 เพลง ความพยายามที่จะมีสังกัด บอลจึงติดต่อ ทุกช่องทางในการส่งเพลง แต่แล้ววันนึง บอล ได้เห็น คลิป ใน Youtube เพลง "ไม่บอกเธอ" และรู้สึกว่าอยากได้งานแบบนี้ จึงติดต่อ Crispysound ผ่าน ช่องทางนี้ และก็มีการโทรติดต่อกลับมา โดยมี พี่จิ๊บหรือ Audiojiffy (producer) และได้นัดวัน กัน มาพูดคุยและ ร่วมกับสังกัด Crispysound  อย่างเป็นทางการ หลังจากนั้น พวกเราก็ได้ ทำเพลง "อดีต" กันใหม่ ทั้งหมด โดยการดูแล ของ พี่จิ๊บหรือ Audiojiffy (producer) จนเสร็จสิ้น และได้เพลง "อดีต" เป็น Single แรก ที่ได้ ออกกับ Crispysound

หลังจากที่ปล่อย Single อดีตมาได้ไม่นาน สมาชิกในวง ก็ได้มีการเปลี่ยนแปลง เนื่องจากปัญหาบ้านเมืองที่ผ่านมา ทำให้สมาชิกแต่ละคน ต้องแยกย้านเพื่อไปทำงานของตัวเอง ทำให้บอลต้องหาสมาชิกมาใหม่ในการฟอร์มทีม อเนกประสงค์ ณ ปัจจุบัน จึงได้ จัมโบ้ มาแทนกั้ง ก่อน หลังจากนั้นการทำงานที่ ค่อนข้างไม่เข้าขากันภายในวง จำทำให้ จิ๊ฟ และดุ๊กตัดสินใจ ออกจากวง เพื่อไปฟอร์ม ทีมใหม่ จากนั้นบอลร้องนำจึงได้ ชักชวน บอล นพพร ทนงค์ มาช่วยเล่นกีต้าร์ , บอย มาตีกลอง , แซ็ก มาเล่นเบส แทนสมาชิกทีมเก่าทั้งหมด จึเป็น ทีมที่สมบูรณ์แบบ กว่าเดิม เนื่องจากมี มือกีต้าร์ ถึง 2 คนที่เข้ามาทำให้ ในส่วนของดนตรีมีความแน่นขึ้นhttp://www.easybranches.co.th/%E0%B8%A7%E0%B8%87-%E0%B8%AD%E0%B9%80%E0%B8%99%E0%B8%81%E0%B8%9B%E0%B8%A3%E0%B8%B0%E0%B8%AA%E0%B8%87%E0%B8%84%E0%B9%8C-%E0%B8%81%E0%B8%B1%E0%B8%9A%E0%B8%8B%E0%B8%B4%E0%B8%87%E0%B9%80%E0%B8%81%E0%B8%B4/

 ผลงาน 
 มีสองซิงเกิ้ล ดังนี้
 เพลง โลกกลม (2013)
 เพลง อดีต (2014)
# ลัทธิซาตาน
ลัทธิบูชาซาตาน  เป็นคำอย่างกว้างที่กล่าวถึงขบวนการทางสังคมขนาดใหญ่ที่มีอุดมการณ์และความเชื่อทางปรัชญาที่หลากหลาย ลักษณะที่พบร่วมกัน คือ ความเกี่ยวข้องหรือความศรัทธาเชิงสัญลักษณ์ต่อความครั่งใคร่ผู้หญิง ซึ่งนักลัทธิบูชาซาตาน มองว่าเป็นภาพลักษณ์ของการปลดปล่อย ก่อนหน้านั้นมีลักษณะเป็นองค์กรลับๆ มาเริ่มต้นอย่างเป็นทางการใน ปี พ.ศ. 2509 ในชื่อ ศาสนจักรซาตาน ในปี พ.ศ. 2533 คาดว่ามีผู้บูชาซาตานจำนวน 50,000 คน และอาจมีมากที่สุดถึง 100,000 คนทั่วโลก แบ่งได้เป็นสองประเภทคือ แบบเชื่อในพระเจ้า กับ แบบไม่เชื่อว่าพระเจ้ามีอยู่จริง
175px|left|thumb|ซาตานในสวรรค์ลา วาดโดย Gustave Doré

ลัทธิซาตานแบบเชื่อในพระเจ้า
เป็นลัทธิซาตานแบบดั้งเดิม เน้นการบูชายัญปีศาจ การบูชาเทพลูซิเฟอร์ แคชเปอร์

ลัทธิซาตานแบบไม่เชื่อว่ามีพระเจ้า
ค่อนไปทาง  ลัทธิอไญยนิยม ศาสนจักรซาตานจะจัดอยู่ในประเภทนี้ โดยไปมุ่งเน้นเรื่อง ความเป็นเอกบุคคล กฏธรรมชาติ อัตนิยม
บทความเกี่ยวเนื่อง
  
 ภาครัฐของอเมริกา รับรองให้ ‘โบสถ์ซาตาน’ เป็นองค์กรศาสนาอย่างเป็นทางการ พร้อมได้รับการคุ้มครองทางกฎหมาย
.
ท่ามกลางศาสนาทางเลือกมากมาย นอกเหนือไปจากศาสนากระแสหลัก หนึ่งในนั้นมี The Satanic Temple หรือโบสถ์ซาตานของกลุ่มคนที่ศรัทธาและเชื่อมั่นในซานตานรวมอยู่ด้วย ซึ่งล่าสุดได้รับการรับรองจากภาครัฐแล้ว
.
มีรายงานว่า IRS (International Revenue Service) หรือกรมสรรพากรของสหรัฐฯ ได้มีประกาศรับรองให้ The Satanic Temple เป็นองค์กรทางศาสนาอย่างเป็นทางการ ซึ่งหมายความว่า เป็นองค์กรที่จะได้รับการคุ้มครองทางกฎหมาย รวมถึงต้องมีภาระทางภาษีกับภาครัฐด้วยเช่นกัน
.
สิ่งที่ The Satanic Temple จะได้รับจากการเปลี่ยนแปลงในครั้งนี้ คือสิทธิทางกฎหมาย เช่น การฟ้องร้องต่อศาลในกรณีที่ถูกดูหมิ่นเหยียดหยาม และสามารถดำเนินกิจกรรมต่างๆ ในสถานะขององค์กรการกุศลได้
.
ที่ผ่านมา กลุ่มที่ศรัทธาใน The Satanic Temple นั้นที่ผลักดันการสื่อสารให้คนเข้าใจ ‘อเทวนิยม’ ให้มากขึ้น พร้อมกับเรียกร้องให้ภาครัฐมีการคุ้มครองทางกฎหมายให้กับพวกเขา เฉกเช่นเดียวกับศาสนากระแสอื่นๆ ที่ได้รับสถานะอย่างเป็นทางการไปแล้ว 
.
The Satanic Temple เคยมีข่าวใหญ่ไปครั้งหนึ่ง เมื่อผู้นำในกลุ่มได้ตัดสินใจฟ้องร้องกับทาง Netflix และ Warner. Bros เป็นเงินกว่า 150 ล้านดอลลาร์ จากกรณีที่ใช้รูปปั้น 'บาโฟเมต' ในซีรีส์เรื่อง Chilling Adventures of Sabrina ซึ่งมีลักษณะคล้ายกับของจริงที่โบสถ์ซาตานในดีทรอยท์
# ซาโตชิ ชิงงากิ
ซาโตชิ ชิงงากิ  นักมวยสากลชาวญี่ปุ่น เกิดเมื่อ 21 กุมภาพันธ์ พ.ศ. 2507 ที่โอกินาวะ ประเทศญี่ปุ่น สถิติการชก  15 ครั้ง ชนะ 11 (น็อค 8) เสมอ 1 แพ้ 3
  
 ประวัติ 
ชิงงากิขึ้นชกมวยสากลครั้งแรกเมื่อ 4 ตุลาคม พ.ศ. 2525 ชนะน็อค ฮิโรยูกิ ไอกาตะ ยก 2 จากนั้น ขึ้นชกชนะ 3 ครั้ง เสมอ 1 ครั้ง ก็ขึ้นชิงแชมป์โลกรุ่นไลท์ฟลายเวท IBF ที่ว่างเมื่อ 25 พฤษภาคม พ.ศ. 2526 ปรากฏว่าเป็นฝ่ายแพ้น็อค โดดี้ บอยพีญาโลซา ยก 13 ที่ ญี่ปุ่น ไม่ได้แชมป์ จากนั้น ชิงงากิขึ้นชกอีกครั้งเดียว  ชนะน็อค โรแลนโด นาวาร์โร ยก 3 แล้วจึงขึ้นชิงแชมป์โลกรุ่นแบนตัมเวท IBF ที่ว่างเมื่อ 21 กุมภาพันธ์ พ.ศ. 2527 ซึ่งครั้งนี้ชิงงากิเป็นฝ่ายชนะน็อค เอลเมร์ มากายาโน ยก 8 ได้แชมป์โลกไปครอง ได้เป็นแชมป์โลกในรุ่นนี้คนแรก และเป็นแชมป์โลกของสหพันธ์มวยนานาชาติเพียงคนเดียวของญี่ปุ่นจนถึง พ.ศ. 2555 

หลังจากเป็นแชมป์โลก ชิงงากิขึ้นชกนอกรอบ ชนะน็อคเฟล อาปอร์โต ยก 7 ก่อนจะป้องกันแชมป์ครั้งแรกเมื่อ 4 สิงหาคม พ.ศ. 2527 ชนะคะแนน โฆเวส เดลาปุซไปแบบไม่เป็นเอกฉันท์ได้และไม่น่าประทับใจ จากนั้น ชิงงากิถูกทางสหพันธ์มวยนานาชาติบังคับให้ไปชกป้องกันตำแหน่งกับเจฟฟ์ เฟเนคที่ออสเตรเลีย ในที่สุด ชิงงากิไปป้องกันแชมป์ครั้งที่ 2 ที่ออสเตรเลียเมื่อ 26 เมษายน พ.ศ. 2528 ปรากฏว่าเป็นฝ่ายแพ้น็อค เจฟฟ์ เฟเนค ยก 9 เสียแชมป์ไป ชิงงากิได้ขึ้นชิงแชมป์คืนจากเฟเนคที่ออสเตรเลียอีกครั้งเมื่อ 23 สิงหาคม พ.ศ. 2528 ซึ่งปรากฏว่าเป็นฝ่ายแพ้น็อคไปอีกในยกที่ 4 โดยชิงงากิถูกเฟเนคไล่ถลุงจนไม่สามารถออกมาชกต่อได้ในยกที่ 4 ซึ่งเหตุการณ์นี้เป็นส่วนหนึ่งทีทำให้คณะกรรมการมวยของญี่ปุ่นได้ออกคำสั่งห้ามไม่ให้นักมวยสากลชาวญี่ปุ่นชกชิงแชมป์ของสหพันธ์มวยนานาชาติทั้งในและนอกประเทศ ก่อนจะยกเลิกคำสั่งนี้ใน พ.ศ. 2555

หลังจากชิงแชมป์คืนไม่สำเร็จ ชิงงากิขึ้นชกอีกครั้งเดียวที่จีน เมื่อ 27 ตุลาคม พ.ศ. 2528 ชนะน็อค ชิโนบุ คาวาชิมะ ยก 5 จากนั้นหยุดชกมวยไป 4 ปี กลับมาชกอีกครั้งเมื่อ 10 กรกฎาคม พ.ศ. 2532 ชนะน็อค ดาเนียล กีลีลัน ยก 2 จากนั้น ขึ้นชิงแชมป์เงารุ่นจูเนียร์แบนตัมเวท IBF ที่ว่างเมื่อ 30 มกราคม พ.ศ. 2530 ที่ญี่ปุ่น ชนะคะแนน โรมิโอ อาปริอาซา ได้แชมป์มาครอง แต่หลังจากนั้นก็ไม่ได้ขึ้นชกมวยอีกเลย

 เกียรติประวัติ 
 แชมป์โลกรุ่นแบนตัมเวท IBF
 ชิง 21 กุมภาพันธ์ 2527 ชนะน็อค เอลเมอร์ มากาญาโน ยก 8 ที่ ญี่ปุ่น
 ป้องกันแชมป์ครั้งที่ 1, 4 สิงหาคม 2527 ชนะคะแนน โฆเวส เดลาปุซ ที่ญี่ปุ่น
 เสียแชมป์ 26 เมษายน 2528 แพ้น็อค เจฟฟ์ เฟเนค ยก 9 ที่ออสเตรเลีย
 แชมป์เงารุ่นจูเนียร์แบนตัมเวท IBF
 ชิง 30 มกราคม พ.ศ. 2530  ชนะคะแนน โรมิโอ อาปริอาซา ที่ญี่ปุ่น
 เสียแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นไลท์ฟลายเวท IBF ที่ว่างเมื่อ 25 พฤษภาคม 2526 แพ้น็อค โดดี้ บอย พีญาโลซา ยก 13 ที่ ญี่ปุ่น
 ชิงแชมป์โลกรุ่นแบนตัมเวท IBF เมื่อ 23 สิงหาคม 2528 แพ้น็อค เจฟฟ์ เฟเนค ยก 4 ที่ออสเตรเลีย
 อ้างอิง 
 บอกซิ่งบอย. คิดใหม่ ทำใหม่ ฮิเดยูกิ โอฮาชิ เตรียมปฏิวัติวงการมวยญี่ปุ่น. นิตยสารมวยโลก. ปีที่ 29 เล่มที่ 1425 28 ธันวาคม 2554 - - มกราคม 2555 หน้า 13 - 14.
 สถิติการชก boxrec.com
# แอนตัน ลาวี
ปฐมมหาปุโรหิตแห่งศาสนจักรซาตาน หรือ แอนตัน ซานดอร์ ลาวีWright, Lawrence – "It's Not Easy Being Evil in a World That's Gone to Hell", Rolling Stone, September 5, 1991: 63–68, 105–16. (, 11 เมษายน ค.ศ. 1930 - 29 ตุลาคม ค.ศ. 1997) นักเขียนชาวอเมริกา ผู้ศึกษารหัสยศาสตร์ และนักดนตรี เขาเป็นผู้ก่อตั้งโบสถ์ของซาตาน ผู้เขียนไบเบิลซาตาน และเป็นผู้ก่อตั้งลัทธิซาตานลาวี (LaVeyan Satanism) ซึ่งเป็นระบบที่สร้างขึ้นเพื่ออธิบายเกี่ยวกับความเข้าใจของเขาทางด้านธรรมชาติของมนุษย์และความเข้าใจของนักปรัชญาที่สนับสนุนแนวคิดวัตถุนิยมและปัจเจกชนนิยม
# วัดบางแคใหญ่
วัดบางแคใหญ่ เป็นวัดโบราณ สร้างขึ้นในสมัยกรุงศรีอยุธยา ได้รับการปฏิสังขรณ์ใหม่ในสมัยรัชกาลที่ 2 (พ.ศ. 2357) โดยเจ้าพระยาวงศาสุรศักดิ์ (แสง วงศาโรจน์) สมุหพระกลาโหมหนังสือชุดจิตรกรรมฝาผนังในประเทศไทย สำนักพิมพ์เมืองโบราณ, ๒๕๓๔.  หน่วยวิจัยการอนุรักษ์และฟื้นฟูชุมชน คณะสถาปัตยกรรมศาสตร์ จุฬาลงกรณ์มหาวิทยาลัย.  ภูมิประเทศ มีน้ำโอบ มีคลองบางแค ผ่านทางทิศตะวันออก คลองเมรุ ทางทิศเหนือ และคลองบางลี่ ทางทิศใต้ สภาพแวดล้อมร่มรื่นไปด้วยไม้สวน ตั้งอยู่  หมู่ 7 ตำบลแควอ้อม อำเภออัมพวา จังหวัดสมุทรสงคราม  ฝ่ายเถรวาท มหานิกาย

 ประวัติวัด
ตามคำบอกเล่าของผู้เฒ่าผู้แก่ในละแวกวัดและท่านพระครูโฆสิตสุตคุณ (กอน  โฆสโก) อดีตเจ้าอาวาส และอดีตเจ้าคณะอำเภออัมพวา ซึ่งเกิดที่บ้านนี้ กล่าวว่า วัดนี้เจ้าพระยาวงศาสุรศักดิ์ (แสง วงศาโรจน์) สร้างให้กับภรรยาหลวงของท่าน จึงได้ชื่อว่าวัดบางแคใหญ่ ส่วนหลักฐานทางประวัติศาสตร์โบราณคดี ปรากฏที่ผนังภายใน  ด้านหน้าอุโบสถ ซึ่งเป็นแผ่นหินชนวนมีตัวอักษรไทยภาษาไทย อ่านได้ชัดเจนว่า วันอาทิตย์ เดือนห้า ขึ้นค่ำหนึ่ง จุลศักราชพันเจดสิบสาม  ปิ์มะแม ตรีศก เจ้าพญาวงศาสุรศักดิ์ผู้วามีสมุหะพระกลาโหม ได้ส้างพระอารามนิแล้วแต่ณะวันสุกร เดือนสิบ แรม สิบค่ำ พุทธศักราชล่วงแล้วได้สองพันสามร้อยห้าสิบเจด  ปิ์จอฉอศก คือ ท่านเจ้าพระยาวงศาสุรศักดิ์ ได้สร้างเมื่อ พ.ศ. 2357 อันเป็นช่วงต้นแผ่นดินรัชการที่ 2 แห่งราชวงศ์จักรี

 สิ่งสำคัญภายในวัด 
พระพุทธรูปรอบวิหารคต
thumb|พระพุทธรูปวิหารคต
เป็นพระพุทธรูปหินทรายแดง เรียงรายรอบระเบียง   นิ้วพระหัตถ์กางแบบปาละ    หน้าพระเป็นรูปไข่แบบอู่ทองหน้านาง  เป็นประติมากรรมสมัยก่อนกรุงศรีอยุธยา   แสดงว่าอาจจะนำมาจากที่อื่นหรือเป็นของเก่าแก่ดั้งเดิมของวัด  อย่างใดอย่างหนึ่งล่วงมาในสมัยอยุธยา     หรือ  รัตนโกสินทร์ตอนต้น มีการเอาปูนมาปั้นพอกพระศิลาทรายแดงไว้ บางองค์ก็ทำทรงเครื่อง

ใบเสมาหินทรายแดงรอบอุโบสถ
ใบเสมาหินทรายแดงขนาดเล็กสมัยอยุธยา  เป็นแบบเดียวกับวัดหลวงพ่อวัดบ้านแหลม และวัดโบราณสมัยอยุธยาตอนปลายในเขตจังหวัดสมุทรสงครามโดยทั่วไป  บ่งว่ามีการปฏิสังขรณ์ให้เป็นวัดขึ้นมาใหม่สมัยอยุธยาตอนปลาย
เจดีย์เหลี่ยมย่อมุมสิบสองหน้าอุโบสถ
thumb|left |เจดีย์เหลี่ยมย่อมุมสิบสอง
อยู่บนลานหน้าพระอุโบสถที่มีพระระเบียงล้อมรอบ   เจดีย์เหลี่ยมย่อมุมสิบสองนี้เป็นแบบสมัยพระนารายณ์  หรือพระเพทราชา
ภาพจิตรกรรมฝาผนังในกุฎีสงฆ์
thumb|เป็นงานจิตรกรรมสีฝุ่นผสมกาวลงบนพื้นไม้สัก
กุฏิสงฆ์เดิมเป็นเรือนไทยยกพื้นเตี้ยๆ  ภายหลังวัดได้รื้อแล้วสร้างขึ้นใหม่ โดยสร้างเป็นกุฏิสองชั้น ชั้นล่างก่ออิฐถือปูน ชั้นบนเป็นอาคารไม้ทรงไทย หลังคาเครื่องไม้มุงกระเบื้อง ช่อฟ้าใบระกาปูนปั้นประดับกระจก หน้าบันรูปพระอินทร์ทรงช้างเอราวัณ ภาพจิตรกรรมจะปรากฏอยู่ที่ฝาประจันไม้กั้นห้อง  เป็นงานจิตรกรรมสีฝุ่นผสมกาวลงบนพื้นไม้สัก 
ลำดับเจ้าอาวาส
วัดบางแคใหญ่ เนื่องจากเป็นวัดโบราณมีประวัติอันยาวนาน เท่าที่สอบถามสืบค้นได้ มีเจ้าอาวาส ดังนี้
 ลำดับที่  รายนาม เริ่มวาระ สิ้นสุดวาระ 1  พระอาจารย์เพ็ง - - 2  พระอาจารย์เทศน์  -  - 3  พระอาจารย์ย้ง  -  - 4  พระอาจารย์ลับ  -  - 5  พระอาจารย์พัฒน์   -  - 6 พระครูโฆสิตสุตคุณ(กอน โฆสโก)  พ.ศ. 2476  พ.ศ. 2535 7  พระสมุห์เสริม   ธมมรโต รักษาการเจ้าอาวาส 4 เดือน มรณภาพ  พ.ศ. 2536  พ.ศ. 2536 8 พระครูโฆสิตสุตคุณ     พ.ศ. 2537  ปัจจุบัน
# ศาสนจักรซาตาน
ศาสนจักรซาตาน  เป็นองค์การศาสนาระหว่างประเทศที่อุทิศตนเพื่อลัทธิซาตานลาวีของ ดร.แอนตัน ลาวี และยึดหลักคำสอนตามไบเบิลซาตาน ศาสนจักรนี้ก่อตั้งขึ้นที่ทำเนียบดำ ซานฟรานซิสโก รัฐแคลิฟอร์เนีย เมื่อวันที่ 30 เมษายน พ.ศ. 2509 โดยแอนตัน ลาวี ดำรงตำแหน่งมหาปุโรหิตจนกระทั่งเขาเสียชีวิตไปในปี พ.ศ. 2540 ต่อมาในปี พ.ศ. 2544 Peter H. Gilmore เข้ารับตำแหน่งมหาปุโรหิตประจำศาสนจักรต่อจากเขา
# พรรคแรงงาน (พ.ศ. 2492)
พรรคแรงงาน (พ.ศ. 2492) (Labour Party; Indonesian: Partai Buruh) เป็นพรรคการเมืองในอินโดนีเซีย ก่อตั้งเมื่อ 25 ธันวาคม พ.ศ. 2492 โดยกลุ่มที่เคยเป็นสมาชิกพรรคแรงงานอินโดนีเซีย และไม่เห็นด้วยในการรวมพรรคเข้ากับพรรคคอมมิวนิสต์อินโดนีเซียRose, Saul. Socialism in Southern Asia. London: Oxford University Press, 1959. p. 153Feith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. pp. 144-145Ensiklopedi umum. Yogyakarta: Yayasan Kanisius, 1977. p. 790 พรรคนี้มีอิทธิพลต่อสหภาพการค้า และมีอิทธิพลภายในกระทรวงแรงงาน อิสกันดาร์ เทยาซุกมานา เป็นประธานคณะโพลิตบูโรของพรรคระหว่าง พ.ศ. 2494 – 2499 และเป็นตัวแทนพรรคในรัฐบาล ดำรงตำแหน่งเป็นรัฐมนตรีว่าการกระทรวงแรงงาน ในคณะรัฐมนตรีสมัยของซูกีมัน วีโลโป และบูร์ฮานุดดีน ฮาราฮับTedjasukmana, Iskandar. Watak Politik Gerakan Serikat Buruh Indonesia

แนวคิดของพรรคนี้เป็นแนวคิดนิยมลัทธิมาร์กซิสต์ แต่ในการดำเนินการทางการเมืองได้รับอิทธิพลจากลัทธิชาตินิยม ผู้นำของพรรคแยกเป็นสองฝ่าย คือกลุ่มที่สนับสนุนฝ่ายค้านได้แก่พรรคแห่งชาติอินโดนีเซียและพรรคมูร์บา อีกกลุ่มหนึ่งเป็นกลุ่มปัญญาชนที่มีความใกล้ชิดกับพรรคสังคมนิยมอินโดนีเซียFeith, Herbert. The Wilopo Cabinet, 1952-1953: A Turning Point in Post-Revolutionary Indonesia. Ithaca, N.Y.: Modern Indonesia Project, Southeast Asia Program, Dept. of Far Eastern Studies, Cornell University, 1958. pp. 70-71

เมื่อมีการเลือกตั้งสภาผู้แทนราษฎรใน พ.ศ. 2493 พรรคแรงงานมีสมาชิกในสภา 7 คนจากทั้งหมด 236 คน ใน พ.ศ. 2494 พรรคนี้มีสมาชิก 60,000 คน พรรคนี้ได้คะแนนเสียง 0.6% ในการเลือกตั้ง พ.ศ. 2498 และได้ 2 ที่นั่งFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. p. 435 หลังการเลือกตั้ง พรรคได้รวมเข้ากับ กลุ่มของผู้สนับสนุนแถลงการณ์ ซึ่งเป็นกลุ่มในสภาที่มีความหลากหลายFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. p. 472
อ้างอิง
# ลัทธิซาตานลาวี
ลัทธิซาตานลาวี  เรียกอย่างง่ายว่าลัทธิซาตาน เป็นปรัชญาทางศาสนาที่ก่อตั้งโดยแอนตัน ลาวีในปี พ.ศ. 2509 โดยใช้ซาตานไบเบิลที่เขียนขึ้นตามหลักปรัชญาและความเชื่อของเขาเมื่อ พ.ศ. 2512 เป็นหลักคำสอน และอยู่ภายใต้การกำกับดูแลของศาสนจักรซาตานที่เขาก่อตั้งขึ้น แนวความเชื่อและปรัชญาหลักมีพื้นฐานมาจากปัจเจกชนนิยม สุขนิยม ฆราวาสนิยม อัตตานิยม ยึดถือตนเองเป็นศูนย์กลาง และเชื่อในกฎหมายแบบตาต่อตา ฟันต่อฟัน
# รฺหวั่น จิงเทียน
รฺหวั่น จิงเทียน หรือ อีธาน รฺหวั่น  เป็นนักแสดงที่มีชื่อเสียงจากเรื่อง ชะตารักกำหนดเลิฟ ในบทจี้ฉุนชี นักธุรกิจไฟแรงที่ตกหลุมรักสาวโพสต์อิสต์ เกิดเมื่อวันที่ 8 พฤศจิกายน พ.ศ. 2525 ที่นครไถจง ไต้หวัน

ประวัติ
รฺหวั่น จิงเทียน(อีธาน) หรือ เสี่ยวเทียน เกิดเมื่อวันที่ 8 พฤศจิกายน ปี 1982 ภูมิลำเนาไถจง ก่อนเข้าสู่วงการบันเทิง ข่าวว่าเป็นนักกีฬาว่ายน้ำ ครั้งหนึ่งมีโอกาสมาเที่ยวที่ไต้หวันกับกลุ่มเพื่อน บังเอิญแมวมองเห็นเข้า ถูกชักชวนไปเล่นเอ็มวี “อ้าวกั้ว” ของนักร้องหญิงไต้ เพ่ยหนี จากนั้นก็มีงานเข้าต่อเนื่อง ประเดิมกันที่งานนายแบบ และได้ชิมลางเป็นพระเอกเรื่องแรกของละคร “Green Forest” ในปี 2005 แต่ดังเป็นพลุแตกและได้รับคะแนนนิยมจากคอละครไต้หวันมากที่สุดก็เรื่อง “มิ่ง จง จู้ติ้ง หว่อ อ้ายหนี่” (Fate to love you)
เสี่ยวเทียน เจิ้ง หยวนช่างและไมค์ เฮ่อ พระเอกสุดฮอตของไต้หวัน ทั้ง 3 คน เคยเรียนที่โรงเรียนมัธยมเดียวกัน เป็นเพื่อนสนิทที่เดินสู่วงการบันเทิงเหมือนกัน แต่ต่างตรงที่เสี่ยวเทียนแจ้งเกิดตามหลังทั้งสองหนุ่ม
และสำหรับละคร ไป้ ช่วน นี่ว์ หวัง หรือ My Queen ก็เป็นผลงานล่าสุดของเสี่ยวเทียนที่เจ้าตัวเผยว่าทุ่มเทอย่างเต็มที่ และก็เป็นละครอีกเรื่องหนึ่งในไต้หวันที่ได้รับเรตติ้งสูง แม้ว่าละครจะฉายออกมาได้เพียง 3 ตอนเท่านั้น
My Queen เป็นละครไอดอลบอกเล่าเรื่องราวของหญิงสาวอายุเข้าเลข 3 ที่ประสบความสำเร็จทุกอย่างยกเว้นเรื่องความรัก จนกระทั่งมาพบเข้ากับหนุ่มรุ่นน้อง(เสี่ยวเทียน) และก็ก่อเกิดเป็นความสัมพันธ์ที่ต้องบอกว่า หวานอมเปรี้ยว
       
 ผลงาน 

 ละคร 
 [2018] The Legend Of Fuyao
 [2009] My Queen / 败犬女王
 [2008] Fated to Love You / 命中注定我爱你 (TTV / SETTV)
 [2007] Wayward Kenting / 我在垦丁天气晴 (PTS)
 [2007] Summer x Summer / 熱情仲夏 (CTS / GTV)
 [2006] Hua Yang Shao Nian Shao Nu / 花样少男少女 (CTS / GTV)
 [2005] Green Forest, My Home / 绿光森林 (TTV / SETTV)
 [2004] Michael the Archangel's Dance / 米迦勒之舞 (TTV)

 ภาพยนตร์ 
 Exit No. 6 (2007) แสดงเป็น Vance
• Detective Dee 3 : The Four Heavenly Kings (2018)
# ลู่ อี้
ลู่ อี้  (,) เป็นนักแสดงชาวจีน เกิดเมื่อวันที่ 6 มกราคม ค.ศ. 1976 ที่เซี่ยงไฮ้ ประเทศจีน ที่มาแรงในเรื่อง จอมนางวังต้องห้าม 3 และรับบท ขงเบ้ง ใน สามก๊ก 2010

ผลงานการแสดง

ละคร
•In the Name of People(2017)
 Yun Zhong Ge (2014)
 Longmen Express (2013)
 Gong Suo Lian Cheng as Heng Tai (Hunan TV, 2013)
 Iron Masked Singer as Bai Yi Min (2010)
 Three Kingdoms as Zhuge Liang (CCTV, 2010)
 Wo De Qing Chun Shei Zuo Zhu as Zhou Jin (2009)
ฯลฯ

ภาพยนตร์
 Fit Lover (2008)
 Anna & Anna
 Seven Swords (2005)
 A Time to Love 2005)
 Brothers (2004)
 Jasmine Women (2004)
 Sex and the Beauties (2004)
 Love Trilogy (2004)
 Love at First Sight (2002)

ผลงานเพลง

เพลงประกอบละคร
 Moving Forward, Fast Track Love opening theme song (2006)
 Fei Yang De Qing Chun (飞扬的青春), The Blue Lotus ending theme song (2003)
# พริตตี้ (แก้ความกำกวม)
พริตตี้ สามารถหมายถึง
พริตตี้ พนักงานขายที่เน้นการเป็นนางแบบในงานออกบูธจัดงานแสดงสินค้า
พริตตี้ บอย ลูกัส นักมวยสากลชาวฟิลิปปินส์
ปรีติ ซิณฏา นักแสดงอินเดียชื่อดังของบอลลีวู้ด
# วอลเลย์บอลชายทีมชาติโรมาเนีย
วอลเลย์บอลชายทีมชาติโรมาเนีย  เป็นทีมชาติวอลเลย์บอลของประเทศโรมาเนีย ถูกควบคุมโดยสหพันธ์วอลเลย์บอลโรมาเนียและใช้เวลาส่วนหนึ่งในการแข่งขันวอลเลย์บอลนานาชาติ ผลงานที่น่าทึ่งของทีมคือ ผ่านเข้าสู่รอบ4ทีมสุดท้าย ในการแข่งขันวอลเลย์บอลชายยูโรเปี้ยนลีก 2010 ผลการแข่งขันในปีต่อไปนอกจากนี้ซ้ำแล้วซ้ำอีก

ประวัติการแข่งขัน

โอลิมปิกเกมส์
  1980 – ไฟล์:Med 3.png เหรียญทองแดง

วอลเลย์บอลชิงแชมป์โลก
  1949 – อันดับที่ 4
  1952 – อันดับที่ 4
  1956 – ไฟล์:Med 2.png เหรียญเงิน
  1960 – ไฟล์:Med 3.png เหรียญทองแดง
  1962 – ไฟล์:Med 3.png เหรียญทองแดง
  1966 – ไฟล์:Med 1.png เหรียญเงิน
  1970 – อันดับที่ 7
  1974 – อันดับที่ 6
  1978 – ไม่ผ่านเข้ารอบสุดท้าย
  1982 – อันดับที่ 15
  1986 – ไม่ผ่านเข้ารอบสุดท้าย
  1990 – ไม่ผ่านเข้ารอบสุดท้าย
  1994 – ไม่ผ่านเข้ารอบสุดท้าย
  1998 – ไม่ผ่านเข้ารอบสุดท้าย
  2002 – ไม่ผ่านเข้ารอบสุดท้าย
  2006 – ไม่ผ่านเข้ารอบสุดท้าย
  2010 – ไม่ผ่านเข้ารอบสุดท้าย
  2014 – ไม่ผ่านเข้ารอบสุดท้าย

วอลเลย์บอลชิงแชมป์ยุโรป
  1950 – อันดับที่ 5
  1951 – อันดับที่ 4
  1955 – ไฟล์:Med 2.png เหรียญเงิน
  1958 – ไฟล์:Med 2.png เหรียญเงิน
  1963 – ไฟล์:Med 1.png เหรียญทอง
  1967 – อันดับที่ 4
  1971 – ไฟล์:Med 3.png เหรียญทองแดง
  1975 – อันดับที่ 4
 1977 – ไฟล์:Med 3.png เหรียญทองแดง
  1979 – อันดับที่ 7
  1981 – อันดับที่ 5
  1983 – อันดับที่ 8
  1985 – อันดับที่ 7
  1987 – อันดับที่ 10
  1989 – อันดับที่ 12
  1989 – อันดับที่ 12
  1995 – อันดับที่ 12

วอลเลย์บอลยูโรเปี้ยนลีก
  2007 – อันดับที่ 10
  2009 – อันดับที่ 10
  2010 – อันดับที่ 4
  2011 – อันดับที่ 4
  2012 – อันดับที่ 9
 2014 – อันดับที่ 5

ดูเพิ่ม
 วอลเลย์บอลหญิงทีมชาติโรมาเนีย

แหล่งข้อมูลอื่น
เว็บไซต์อย่างเป็นทางการ
FIVB profile

โรมาเนีย
# จั่น (พรรณไม้)
จั่นราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔. กรุงเทพฯ : ราชบัณฑิตยสถาน, 2556, หน้า 311. หรือ กระพี้จั่น  เป็นไม้ยืนต้นในวงศ์ถั่ว เปลือกต้นค่อนข้างเรียบ ใบประกอบแบบขนนกชั้นเดียว ดอกช่อ กลีบดอกสีม่วงหรือม่วงคราม ผลแห้งแตก เมล็ดกลมแบน เนื้อไม้ใช้ทำเยื่อกระดาษและดอกไม้ประดิษฐ์http://www.taiyai.org/index.php?name=plants&file=readplants&id=2 ใบอ่อนรับประทานเป็นผักหรือใส่ในแกงhttp://www.en.mahidol.ac.th/conservation/plant_table_full.php?id=100 

จั่นเป็นพันธุ์ไม้พระราชทานเพื่อปลูกเป็นสิริมงคลประจำจังหวัดแม่ฮ่องสอน ตามมติตามคณะรัฐมนตรีเมื่อวันที่ 1 กุมภาพันธ์ พ.ศ. 2537
# ไบเบิลซาตาน
ไบเบิลซาตาน  เป็นหนังสือรวบรวมชุดของบทความ บันทึกสังเกตการณ์ และพิธีกรรมที่เกี่ยวกับซาตานจากปรัชญาและความเชื่อของแอนตัน ลาวีใน พ.ศ. 2512  ประกอบด้วยหลักการที่สำคัญของลัทธิซาตานลาวี ทั้งทางด้านปรัชญาและหลักเกณฑ์ของการก่อตั้ง ไบเบิลซาตานไม่ถือว่าเป็นเอกสารศักดิ์สิทธิ์แบบไบเบิลของศาสนาคริสต์ แต่ผู้นับถือลัทธิซาตานถือว่าเป็นหนังสือที่มีอำนาจ และมีสถานะเทียบเท่าคัมภีร์ โดยหนังสือแบ่งออกเป็น 4 ส่วนตามเนื้อหา ได้แก่ The Book of Satan, The Book of Lucifer, The Book of Belial และ The Book of Leviathan ปัจจุบันมียอดขายกว่า 3 ล้านเล่มทั่วโลก
# ผักเลือด
ผักเลือด  หรือ ผักเลียบ  เป็นพืชในสกุล Ficus ที่พบในอินเดีย เอเชียตะวันออกเฉียงใต้ไปจนถึงทางเหนือของออสเตรเลีย ใบอ่อนเป็นสีแดงหรือชมพูเข้ม ผลรับประทานได้ ยอดและใบอ่อนนำมาทำอาหาร กินเป็นผักสด นิยมรับประทานคู่กับน้ำพริก ในออสเตรเลียจะพบชนิดที่เป็น var. sublanceolata
# สกุลตีนเป็ดทะเล
สกุลตีนเป็ดทะเล หรือ Cerbera iเป็นสกุลที่มีสมาชิก 10-15 สปีชีส์ เป็นพืชพื้นเมืองในเขตร้อนของเอเชีย ออสเตรเลีย มาดากัสการ์ เซเชลล์ และหมู่เกาะในแปซิฟิกตะวันตก มีพืชในสกุลนี้สามชนิดเป็นไม้ป่าชายเลน ได้แก่  Cerbera floribunda, Cerbera manghas and Cerbera odollam ผลมีเมล็ดเดียว มียางสีขาว ชื่อสกุลตั้งชื่อตามเซอร์เบอรัส สุนัขในนรกในเทพปกรณัมกรีกเพราะยางมีพิษ มีสารพิษคือเซอเบอริน ซึ่งจะยับยั้งการส่งกระแสไฟฟ้าในร่างกาย โดยเฉพาะหัวใจ กิ่งนิยมใช้ทำฟืน แม้ว่าควันอาจเป็นพิษ

ตัวอย่างสปีชีส์ 
Cerbera batjanica Teijsm.  &  Binn.
Cerbera dilatata Markgr.
Cerbera dumicola P.I.Forst.
Cerbera floribunda K. Schumann – Cassowary Plum
Cerbera inflata S.T. Blake – Grey Milkwood, Milky Pine
Cerbera laeta A.J.M.Leeuwenberg
Cerbera manghas L.
Cerbera manghas var. acutisperma Boiteau
Cerbera manghasf. luteola Boiteau
Cerbera micrantha Kaneh.
Cerbera obovata Roem. &  Schult.
Cerbera odollam Gaertn. – Suicide Tree 
Cerbera oppositifolia Lam.
Cerbera quaternifolia Roxb.
Cerbera tanghin Hook.
# ช็อกโกแลต (เพลงแฮงแมน)
Chocolate เป็นซิงเกิลแรกและเป็นเพลงเปิดตัวอัลบั้มของวง แฮงแมน วงดนตรีแนวร็อก-ป็อป จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายในวันที่ 7 ตุลาคม พ.ศ. 2550

 มิวสิกวิดีโอ 
มิวสิกวิดีโอ เผยแพร่ครั้งแรกในเดือนตุลาคม พ.ศ. 2550 ทางรายการของทีวีแกรมมี่ในช่องทีวีทุกช่อง โดยมีนางเอก คริส หอวัง มาร่วมแสดงด้วย โดยมีเนื้อหาเกี่ยวกับต้องการสื่อให้เห็นว่าสิ่งที่คนมองว่าเลว มันยังมีความดีอยู่ในสิ่ง ๆ นั้นแต่คนมักมองแต่ความเลวกัน โดยถ่ายทอดความคิดและจินตนาการโดยสมาชิกวง (เก๋, แจ๊ค, เกี๊ยะ, แสบ, โต) เป็นตัวประหลาดที่มีคาแรคเตอร์ในแบบที่พวกเขาอยากเป็นกันซึ่งออกแนวแปลกและร้าย ๆ จุดเด่นของมิวสิกวิดีโอนี้อยู่ที่เสื้อผ้า หน้าผม ฉาก ซึ่งมีความแปลกจัดจ้านได้อย่างลงตัว

 การตอบรับ 
เพลง Chocolate ได้อันดับ 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 ตุลาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต 
ชาร์ต (พ.ศ. 2550)อันดับสูงสุด ซี้ดเอฟเอ็ม ชาร์ตท็อป 20 13 95.5 เอฟเอ็ม เวอร์จิ้นฮิตซ์ ชาร์ตท็อป 40 25 แม็กซ์ 103.0 เอฟเอ็มแม็กซ์ ชาร์ตท็อป 20Chart FM MAX 8/10/50 18 91.5 เอฟเอ็ม ฮอตเวฟ ท็อป 20 ชาร์ตแจก 91.5 FM. Hotwave Top 20 Chart :: ประจำวันที่ 7 ตุลาคม 2550 5 94.0 EFM Chart Top 20 3
# ตุ่มอักเสบเรื้อรังที่หนังตา
ตุ่มอักเสบเรื้อรังที่หนังตาบัญญัติใน ICD10 ฉบับภาษาไทย  หรือ ถุงน้ำไมโบเมียน  หรือชื่ออื่น ๆ ที่ปรากฏ เช่น กุ้งยิงด้านใน, ปรวดหนังตาhttps://dict.longdo.com/search/Chalazion, กุ้งยิงไม่เจ็บ เป็นถุงน้ำในเปลือกตาที่เกิดจากการอุดตันของต่อมไขมัน โดยทั่วไปมักเกิดที่ช่วงกลางของเปลือกตา มีสีแดงและไม่เจ็บ และมักเกิดขึ้นแบบค่อยเป็นค่อยไปในเวลาสองสามสัปดาห์ ถึงแม้ชื่อทับศัพท์ในภาษาไทยจะมีการบัญญัติชื่อหนึ่งไว้ว่า กุ้งยิงด้านใน แต่พยาธิสภาพและพยาธิวิทยานั้นแตกต่างกับการเกิด กุ้งยิง (hordeolum) ชนิดที่เกิดภายในเปลือกตา (ซึ่งอาจเรียกว่า กุ้งยิงด้านใน เช่นกัน)

ถุงน้ำในเปลือกตาอาจเกิดถัดจากการเกิดกุ้งยิง หรือจากการแข็งตัวของน้ำมันที่ทำให้ต่อมอุดตัน โดยทั่วไปมักเกิดการอุดตันของต่อมไมโบเมียน แต่สามารถพบเกิดกับต่อมซีสได้เช่นกัน